Chalupská slať

Chalupská slať () estas torfejo de intermita tipo inter vala kaj montara pluvmarĉo. Ĝi troviĝas en katastra teritorio Svinná Lada, inter municipo Borová Lada kaj parto de municipo Nový Svět en supermara alteco 900–950 m. La areo de la marĉo estas 137 ha.

 Priskribo 
Chalupská slať apartenas en I-an zonon de Nacia parko Šumava. La torfejo estas alirebligita per instrupado por piedirantoj, kiu kondukas sur 260 metroj longa ligna trotuareto finita per malgranda plataĵo surrande de lageto. En la pasinteco ĉi tie okazis minado de torfo, tiuj ĉi lokoj iom post iom surkreskas.

Tra la marĉo kondukis vojo de homa kontrabandisto Kilián "Franz" Nowotny, la tn. "Kanalo 54". En la jaro 1950 eskapis la vundita Kilián post interpafado kun limgardistoj.
Proksime de la torfejo troviĝas infanludejo kaj informa centro de Nacia parko Šumava kun daŭra ekspozicio dediĉita al torfejoj en Šumava. Je dispono estas parkumejo en Svinná Lada, 1 km de municipo Borová Lada direkte al Kvilda.

 Minado de torfo 
La loko estis en la pasinteco rompita per permana minado de torfo, kiu post sekigo servis kiel substerkaĵo kaj hejtmaterialo. La minado pliintensiĝis post konstruo de paperfabriko en Františkov en la jaro 1895. Ĝi nomiĝis "borkumado" kaj oni faris ĝin helpe de aparta ŝovelilo. La eltranĉita briko, nomata "borko", havis grandecon 10 cm × 10 cm × 45 cm. La minadon limigis nur ekonomia krizo en la 1930-aj jaroj. En la jaro 1947 dum longdaŭranta sekeco la marĉo forbrulis. La minadon definitive finis establon de PPR Šumava en la jaro 1963.

 Akvaro 
La torfejo situas sur la maldekstra bordo de Varma Vultavo super ĝia kunfluejo kun rojo Vydří potok. En la meza parto troviĝas lageto Chalupské jezírko, la plej granda torfa lago en Ĉeĥio kun areo 1,3 ha. En la lageto estas kelke da flosantaj insuletoj.

Vegetaĵaro
Sur la flosantaj insuloj kreskas protektataj specoj de kreskaĵoj ekz. Carex pauciflora, Scheuchzeria palustris kaj karnovora rondfolia drozero. En ĉirkaŭaĵo de la lago kreskas mallarĝfolia erioforo, sur la torfejo mem poste ekz. Vaccinium oxycoccos, Eriophorum vaginatum, Andromeda polifolia, herbeja melampiro, kaluno aŭ nigra vakcinio. Grandan parton de la kreskaĵaro kreas monta pino, piceoj kaj betuloj.

 Faŭno 
La torfejo Chalupská slať estas specifa marko de biodiverseco de senvertebruloj, precipe papilioj, al kio kontribuas la ĉeesto de la lageto. Rimarkindaj estas specoj de libeloj (speco Aeschna), dipteroj (Diptera), araneuloj. Inter subarktaj specoj apartenas ankaŭ papilioj Colias palaeno (Colias palaeno) kaj Tortricidae (Elethreutes arbutella) – ili kreas ĉi tie mulnombran izolitan populacion. El vertebruloj ĉi tie vivas ekz. vipera berus, lacerto, Sorex alpinus kaj etaj birdoj. Sur la lageto aperas platbeka anaso, tufanaso aŭ griza ardeo.

 Pluaj fotoj 

Referencoj

 Eksteraj ligiloj 
 Chalupská slať
 Chalupská slať – turisma gvidilo www.cestopisy.net


Kategorio:Torfejoj en Šumava
Kategorio:Akvaro en distrikto Prachatice
Kategorio:Nacia parko Šumava
Kategorio:Vultavo
Kategorio:Borová Lada